ddrg/super_eurlex huggingface dataset:
(3)

Látka lasalocid je v súčasnosti uvedená v prílohe I k nariadeniu (EHS) č. 2377/90 pre hydinu, a to pre svalovinu, kožu a tuk, pečeň a obličky, s výnimkou zvierat, ktoré znášajú vajcia určené na ľudskú spotrebu. Látka lasalocid by sa mala zahrnúť do prílohy III k uvedenému nariadeniu pre hydinu, ktorá znáša vajcia určené na ľudskú spotrebu, pričom sa čaká na validáciu analytických metód. Terajšie ustanovenie, s výnimkou zvierat, ktoré znášajú vajcia určené na ľudskú spotrebu, by sa následne malo zo zápisu pre lasalocid v prílohe I k nariadeniu (EHS) č. 2377/90 vypustiť.
2.

Článok 3 sa mení a dopĺňa takto: a) odsek 1 sa mení a dopĺňa takto: i) prvý pododsek sa nahrádza takto: „1. Žiadosti o dovozné povolenia sa predkladajú príslušným orgánom členských štátov každý týždeň, najneskôr v pondelok o 13.00 hod. bruselského času.“; ii) tretí pododsek sa vypúšťa; b) prvá veta sa v prvom pododseku odseku 2 nahrádza takto: „V posledný deň na podanie žiadostí o povolenie príslušné orgány najneskôr do 18.00 hod. bruselského času zašlú Komisii elektronicky oznámenie v súlade so vzorom, ktorý je uvedený v prílohe k tomuto nariadeniu, a celkové množstvo vyplývajúce zo súčtu množstiev uvedených v žiadostiach o dovozné povolenie.“; c) odsek 3 sa nahrádza takto: „3. Ak celkový úhrn množstiev udelených od začiatku roka a množstva uvedeného v odseku 2 prekročí zodpovedajúcu kvótu pre príslušný rok, Komisia najneskôr v tretí pracovný deň nasledujúci po poslednom dni na podanie žiadostí určí koeficient pridelenia, ktorý sa má uplatňovať na požadované množstvá.“; d) v odseku 4 sa prvá veta nahrádza takto: „Bez toho, aby bol dotknutý odsek 3, sa povolenia vydávajú v štvrtý pracovný deň nasledujúci po poslednom dni na podanie žiadostí.“
(5)

Európsky úrad pre bezpečnosť potravín (ďalej len „úrad“) dospel vo svojom stanovisku z 19. apríla 2006 k záveru, že selenometionín nemá nepriaznivé účinky na zdravie zvierat, zdravie ľudí ani životné prostredie (3). Zároveň dospel k záveru, že selenometionín nepredstavuje žiadne iné riziko, z dôvodu ktorého by v súlade s článkom 5 ods. 2 nariadenia (ES) č. 1831/2003 nebolo možné udeliť povolenie. Podľa tohto stanoviska možno uvedený prípravok považovať za zdroj biologicky dostupného selénu, ktorý spĺňa kritériá výživovej doplnkovej látky pre všetky druhy zvierat. V stanovisku úradu sa odporúčajú vhodné opatrenia pre bezpečnosť používateľov. Úrad je toho názoru, že nie sú potrebné osobitné požiadavky na monitorovanie po uvedení prípravku na trh. Týmto stanoviskom sa zároveň potvrdzuje správa o metóde analýzy kŕmnej doplnkovej látky v krmive, predložená referenčným laboratóriom Spoločenstva zriadeným nariadením (ES) č. 1831/2003. Z posúdenia uvedeného prípravku vyplýva, že podmienky povolenia uvedené v článku 5 nariadenia (ES) č. 1831/2003 sú splnené. Vzhľadom na to by sa malo povoliť používanie uvedeného prípravku, ako je uvedené v prílohe k tomuto nariadeniu.
(10)

Bez ohľadu na ustanovenia o výnimkách ustanovených v tomto nariadení by mali byť dôkazy vyžadované podľa článku 16 nariadenia (ES) č. 800/1999 v určitých prípadoch povinné. Vzhľadom na to, že zavedenie požiadaviek na zaplatenie náhrad vyžaduje podstatnú zmenu v správnych postupoch tak pre vnútroštátne orgány, ako aj vývozcov, vyplývajú z toho správne následky a predstavuje to značnú finančnú záťaž. Získanie dôkazu uvedeného v článku 16 nariadenia (ES) č. 800/1999 môže v niektorých krajinách predstavovať značné správne ťažkosti. S cieľom zmierniť niektoré správne a finančné obmedzenia uložené vývozcom a umožniť orgánom a vývozcom, aby zaviedli nové opatrenia na príslušný tovar a uviedli postupy potrebné na zabezpečenie hladkého plnenia všetkých formalít, je vhodné, aby sa stanovilo prechodné obdobie, počas ktorého sa dôkaz, že colné formality na dovoz boli splnené, ľahšie získa.
(3)

Nariadenie (ES) č. 1673/2000 počíta so zvýšením úrovne spracovateľskej pomoci pre dlhé ľanové vlákno od hospodárskeho roku 2006/2007. Keďže sa pokračuje v poskytovaní spracovateľskej pomoci pre krátke ľanové vlákno do hospodárskeho roku 2007/2008, mala by spracovateľská pomoc určená pre dlhé ľanové vlákno zostať do hospodárskeho roku 2007/2008 na súčasnej úrovni.
(4)

Hydinové mäso by sa preto malo zahrnúť do zoznamu výrobkov, ktoré treba propagovať, a mali by sa ustanoviť usmernenia, v ktorých sa definujú všeobecné línie na realizáciu kampaní pre tento sektor.
1.

Článok 5 sa mení a dopĺňa takto: a) odsek 1 sa nahrádza takto: „1. Do výročnej správy, ktorá je uvedená v článku 9 ods. 1 nariadenia (EHS) č. 4045/89, sa zahrnú podrobné informácie o všetkých aspektoch uplatňovania nariadenia (EHS) č. 4045/89 uvedených v časti I prílohy II k tomuto nariadeniu a podrobné informácie v súlade so vzorovými formulármi stanovenými v časti II tejto prílohy.“ b) odsek 3 sa nahrádza takto: „3. Zoznam podnikov uvedený v článku 7 ods. 2 nariadenia (EHS) č. 4045/89 sa zostaví v súlade so vzorovými formulármi stanovenými v prílohe IV k tomuto nariadeniu a zahrnie údaje o transakciách vo formáte určenom v článku 6 ods. 3.“ c) vkladá sa nasledujúci odsek 8: „8. Analýza rizika uvedená v článku 2 ods. 2 nariadenia (EHS) č. 4045/89 sa stanoví v súlade so vzorovým formulárom stanoveným v prílohe IX k tomuto nariadeniu.“
A.

Hlavné typy plavidiel Kód FAO Typ plavidla BO Ochranné plavidlo CO Cvičné rybárske plavidlo DB Bager bez nepretržitého chodu DM Bager s nepretržitým chodom DO Vrhač DOX Bager nezaradený inde FO Plavidlo na prepravu rýb FX Rybárske plavidlo nezaradené inde GO Plavidlo so žiabrovými sieťami HOX Materská loď nezaradená inde HSF Továrenská materská loď KO Nemocničná loď LH Plavidlo s ručnými šnúrami LL Plavidlo s dlhými šnúrami LO Plavidlo so šnúrami LP Plavidlo so žrďami a šnúrami LT Plavidlo s vlečnými udicami MO Viacúčelové plavidlá MSN Plavidlo s ručnými záťahovými sieťami MTG Zdvíhač vlečných sietí MTS Plavidlo so záťahovými sieťami N.B.: Pomocné plavidlo s podbernými sieťami NO Plavidlo s podbernými sieťami NOX Plavidlo s podbernými sieťami nezaradené inde PO Plavidlo používajúce čerpadlá SN Plavidlo s vakovými sieťami SO Plavidlo so záťahovými sieťami SOX Plavidlo so záťahovými sieťami nezaradené inde SP Plavidlo loviace pomocou košieľkových kruhových vlečných sietí SPE Plavidlo loviace pomocou košieľkových kruhových vlečných sietí európskeho typu SPT Plavidlo na lov tuniaka pomocou záťahových sietí TO Plavidlo s vlečnými sieťami TOX Plavidlá s vlečnými sieťami nezaradené inde TS Plavidlo s bočnými vlečnými sieťami TSF Plavidlo s bočnými vlečnými sieťami a mraziacim zariadením TSW Plavidlo s bočnými vlečnými sieťami na čerstvé ryby TT Plavidlo so zadnými vlečnými sieťami TTF Plavidlo so zadnými vlečnými sieťami a mraziacim zariadením TTP Továrenská loď so zadnými vlečnými sieťami TU Plavidlo s vlečnými sieťami a žeriavom WO Stavač pascí WOP Plavidlá s prikrytými košmi WOX Stavač pascí nezaradený inde ZO Prieskumné rybárske plavidlo DRN Unášač sietí NEI = nezaradené inde
(12)

V súvislosti s odporúčaním uvedeným v Harmonizovaných usmerneniach pre využívanie informácií o obnove pri analytických meraniach (Harmonised Guidelines for the Use of Recovery Information in Analytical Measurement) vydaných organizáciami ISO, IUPAC a AOAC by sa mali analytické výsledky opraviť vzhľadom na obnovu.
Výrobok pozostávajúci z tmavočervenej, nepenivej čistej kvapaliny bez usadenín. Obsah alkoholu je približne 16 % obj., z toho podľa laboratórnej analýzy aspoň polovica nepochádza z destilácie vína. Výrobok sa získava z hroznového muštu, do ktorého sa počas kvasenia pridáva repný cukor a etylalkohol získaný z kukurice. Hodnoty paramentrov: — : celkový obsah cukrov : 169,7 g/l, — : kyselina citrónová : 1,4 g/l, — : kyselina vínna : 1,4 g/l, — : kyselina jablčná : 0,2 g/l, — : kyselina octová : 0,3 g/l. Chuť výrobku je sladká, mierne trpká, kyslá, aromatická a jemne korenistá. Výrobok je určený na priamu spotrebu ako nápoj. Plní sa do fliaš s obsahom 0,75 l.

2206 00 59
Jednofarebný ľahký odev vyrobený z pletenej textílie z chemických vlákien (90 % polyamid, 10 % elastomerná priadza) určený na zakrytie dolnej časti tela od pása do polovice stehien, zahaľujúci každú končatinu oddelene, s otvorom vpredu bez zapínania a bez otvoru na páse. Odev má pružný pás a lemované konce nohavíc. Na oboch stranách odevu sú našité vrecká, so zapínaním na zips, do ktorých sa vkladajú vymeniteľné oválne vložky. Vložky sú vyrobené z tvrdého plastu na vonkajšej strane a na vnútornej strane sú vypchané penou. Sú určené na zabránenie poranenia bokov v prípade pádu. Zmierňujú nárazy panvovej oblasti tela. (pánske spodky) (Pozri obrázky č. 636 A + B + C) (1)

6107 12 00
Celkom dohotovený výrobok z tkanej textílie (100 % bavlna), nebielený, pravouhlého tvaru, s rozmermi približne 180 × 90 cm, s obrúbenými okrajmi po šírke a pevnými okrajmi po dĺžke. (posteľná bielizeň) (pozri fotografiu č. 638) (1)

6302 31 00
1. Prenosný prístroj na batériu určený na digitálny záznam a reprodukciu zvuku a obrazu, ktorý v jednom kryte obsahuje tieto hlavné komponenty: — pevný disk s kapacitou pamäte 30 GB, — farebný displej s uhlopriečkou 6,35 cm (2,5 palca), — mikrofón a — rozhlasový prijímač. Prístroj podporuje tieto formáty: MPEG1, MPEG2, MPEG4, DivX, XviD, WMV, MJPEG, MP3 a WMA. Prostredníctvom USB portu ho možno pripojiť k stroju na automatické spracovanie údajov a tak možno z neho stiahnuť alebo doň preniesť mediálne súbory. Prostredníctvom audio/video rozhrania (A/V) ho možno pripojiť k rôznym prístrojom. Môže sa doň uložiť až 15 000 piesní, 120 hodín digitálneho videa alebo 25 000 fotografií. Taktiež môže zaznamenávať hlas.

8521 90 00
1.2.1.

Proces oznamovania pred odletom a koordinácie sa uskutoční raz alebo viac ráz pre každý let, ktorý má podľa plánu preletieť hranice, ak by dĺžka letu z miesta odletu do koordinačného bodu neposkytovala dostatočný čas na vykonanie procesov počiatočnej koordinácie alebo oznamovania.
3. Výrobok známy ako „LCD modul“ vo forme zariadenia s tekutými kryštálmi s aktívnou maticou so zariadením na osvetlenie pozadia, invertormi a doskami s tlačenými obvodmi s riadiacou elektronikou iba na adresovanie pixlov. Modul je založený na tenkovrstvovej tranzistorovej (TFT) technológii. Celkové rozmery sú 75,9 (š) × 44,9 (v) × 4,9 (h) cm, obrazovka má diagonálny rozmer 81,6 cm (32″) a rozlíšenie 1 366 × 768 pixlov. Modul nezahŕňa žiadne iné elektronické súčiastky (napr. napájací zdroj, video konvertor, počítač impulzov, tuner atď.) alebo rozhrania na pripojenie k iným zariadeniam.

8529 90 81
2.

Na určitú infraštruktúru sa v jednotlivých položkách účtovnej osnovy sledujú všetky výdavky, ktoré sa k nej vzťahujú bez ohľadu na to, z akých zdrojov sú financované. Ak sa však výdavky na jedno alebo viac zariadení priamo alebo nepriamo financujú dvoma alebo viacerými správnymi inštitúciami, potom je nutné ich zahrnúť do čistých výdavkov každej správnej inštitúcie. Ak dostávajú správcovia určitej infraštruktúry vyrovnávacie platby zo strany orgánov verejnej moci, tak je nutné príslušné čiastky z výdavkov týchto správcov odpočítať. Pre železničnú dopravu sú odpočítané čiastky vedené oddelene. Tieto čiastky sa môžu týkať najmä náhrad obdržaných z dôvodu: — výdavkov na infraštruktúru [nariadenie Rady (EHS) č. 1107/70 (1), článok 3 ods. 1 písm. b)], — výplat starobných a iných dôchodkov [nariadenie Rady (EHS) č. 1192/69 (2), článok 4 ods. 1 písm. c), kategória III].
(8)

Dovozné povolenia by mali byť v záujme dobrej správy platné deväť mesiacov od dátumu vydania, avšak najneskôr do konca roka. Členské štáty by mali vydávať licencie iba potom, ako Komisia oznámi, že množstvá sú dostupné, a iba ak prevádzkovateľ môže dokázať existenciu dohody a môže potvrdiť, v prípade absencie osobitného ustanovenia o opaku, že mu ešte nebolo pridelené dovozné povolenie Spoločenstva pre príslušné kategórie a krajiny podľa tohto nariadenia. V rámci reakcie na žiadosti dovozcov by však príslušné vnútroštátne orgány mali byť oprávnené predĺžiť licencie o tri mesiace a maximálne do 31. marca 2008, v rámci ktorých sa vyčerpala minimálne polovica množstva do dátumu žiadosti.
(13)

Na základe toho sa usúdilo, že toto predbežné preskúmanie konečných antidumpingových opatrení uplatniteľných na dovoz kremíka s pôvodom v Ruskej federácii do Spoločenstva by sa malo ukončiť. V súčasnosti platné antidumpingové opatrenia vzťahujúce sa na žiadateľa by sa mali zachovať bez toho, aby to malo vplyv na trvanie opatrení,
Konštrukcia klávesnice, najmä jej tvar, ako aj umiestnenie, usporiadanie a potlač klávesov, vedú k zatriedeniu tejto klávesnice do kódu KN 8529 90 40 ako časť, ktorá je určená výlučne alebo hlavne na použitie s prístrojom položky 8525.

2. Dvojica nafukovacích plastových krúžkov, každý s dvoma vzduchovými komorami. Sú určené na to, aby ich deti nosili na ramenách s cieľom udržať sa na hladine v plytčine. Ich konštrukcia neposkytuje úroveň bezpečnosti potrebnú na účely záchrany alebo bezpečnosti.

9506 29 00
(5)

Vážne nedostatky v bulharskom alebo rumunskom systéme IACS by viedli k situácii, keď by nebolo dostatočne alebo vôbec možné kontrolovať platby poľnohospodárskej podpory, ktoré sa majú týmto systémom kontrolovať. Existovalo by tu preto vážne riziko, že výrobcovia, ktorí nemajú čiastočne alebo úplne nárok na poľnohospodársku podporu, by túto podporu dostali, čím by sa dostali do výhodnejšieho postavenia, ako im prislúcha na základe právnych predpisov Spoločenstva. U každého z týchto štátov budú výdavky na priame platby a rozvoj vidieka kontrolované systémom IACS predstavovať približne 80 % celkových výdavkov na poľnohospodárstvo a budú predstavovať významné sumy vo výške niekoľkých stoviek miliónov eur, čím sa potvrdzuje význam riadne fungujúceho IACS pre zavedenie spoločnej poľnohospodárskej politiky do týchto dvoch štátov a pre dobré fungovanie vnútorného trhu Spoločenstva. Keďže toto zvýhodnené postavenie môže mať v kombinácii s uvedenými sumami vplyv na obchod na vnútornom trhu Spoločenstva, zapríčinili by bezprostredné riziko vážneho narušenia fungovania tohto trhu.
Taliansko

AGEA — Agenzia per le Erogazioni in Agricoltura Ufficio ammassi pubblici e privati e alcool Via Torino, 45 I-00184 Roma Tel (39) 06 49 499 558 Fax (39) 06 49 499 761
(5)

Jediným riešením týchto ťažkostí je podriadiť tieto produkty rovnakému ekonomickému režimu bez ohľadu na ich stupeň čistoty, alebo do tej miery, do akej to bude vhodné, harmonizovať režimy pre tieto dve skupiny produktov.
(6)

Členské štáty by mali zabezpečiť, aby všetci dovozcovia Spoločenstva mali rovnaký a nepretržitý prístup k colným kvótam a aby sa sadzby stanovené pre tieto kvóty uplatňovali bez prerušenia na všetok dovoz príslušných produktov do členských štátov až do vyčerpania kvót. Na zabezpečenie účinnosti spoločnej správy týchto kvót by mali byť členské štáty oprávnené na to, aby čerpali z objemov kvót potrebné množstvá zodpovedajúce skutočnému dovozu. Správa by sa mala realizovať v úzkej spolupráci medzi členskými štátmi a Komisiou. Komisia by mala mať možnosť monitorovať rozsah čerpania kvót a podľa toho informovať členské štáty. Z dôvodu rýchlosti a účinnosti by sa komunikácia medzi členskými štátmi a Komisiou mala podľa možnosti uskutočňovať prostredníctvom elektronického spojenia.
(9)

Takáto pomoc by sa mala poskytovať jeden rok a podpora by mala byť k dispozícii až do roku 2013 prostredníctvom rozvojovej časti nástroja na rozvojovú spoluprácu a na hospodársku spoluprácu.
(5)

Žiadateľ sa uchádzal o povolenie chelátových foriem železa, mangánu, medi a zinku so syntetickým glycínom. Vďaka používaniu chelátových foriem by sa dali vyriešiť niektoré problémy so vstrebávaním, ktoré sa vyskytujú pri používaní iných foriem. Je už povolený podobný výrobok s aminokyselinami zo sójového proteínu. V tejto žiadosti o povolenie však ide o stopové prvky chelátované so syntetickým glycínom, a preto je nutné osobitné povolenie.
(5)

Použitie prípravku Enterococcus faecium DSM 3530 už bolo povolené v prípade teliat vo veku do šesť mesiacov na základe nariadenia Komisie (ES) č. 418/2001 z 1. marca 2001 o povolení nových doplnkových látok a nového používania doplnkových látok v krmivách (3). Na podporu žiadosti o povolenie tohto prípravku na výkrm kurčiat boli predložené nové údaje. Európsky úrad pre bezpečnosť potravín (ďalej len „úrad“) došiel vo svojom hodnotení k záveru, že bezpečnosť tejto doplnkovej látky z hľadiska spotrebiteľa, používateľa a životného prostredia už bola stanovená a v súvislosti s novým navrhovaným spôsobom sa nebude meniť. V záveroch sa ďalej uvádza, že použitie prípravku nemá nepriaznivé účinky na túto dodatočnú kategóriu zvierat a že používaním tohto prípravku sa môžu zlepšiť zootechnické parametre vzťahujúce sa na výkrm kurčiat. Úrad nie je toho názoru, že sú potrebné osobitné požiadavky na monitorovanie po uvedení prípravku na trh. V stanovisku úradu sa odporúčajú vhodné opatrenia pre bezpečnosť používateľov. Týmto stanoviskom sa zároveň potvrdzuje správa o metóde analýzy kŕmnej doplnkovej látky v krmive, predložená referenčným laboratóriom Spoločenstva, zriadeným nariadením (ES) č. 1831/2003. Z posúdenia uvedeného prípravku vyplýva, že podmienky povolenia uvedené v článku 5 nariadenia (ES) č. 1831/2003 sú splnené. Vzhľadom na to by sa malo povoliť používanie uvedeného prípravku, ako je uvedené v prílohe k tomuto nariadeniu.
(7)

V záujme zabezpečenia lepšej implementácie nového programovacieho obdobia vzhľadom na agro-environment a dobré životné podmienky zvierat by členské štáty mali mať možnosť povoliť transformáciu agro-environmentálneho záväzku alebo záväzku súvisiaceho so zabezpečovaním dobrých životných podmienok zvierat prijatého na základe nariadenia (ES) č. 1257/1999 do nového záväzku v rámci obdobia medzi piatimi a siedmimi rokmi ako všeobecné pravidlo v zmysle nariadenia (ES) č. 1698/2005 pod podmienkou, že tento nový záväzok znamená prínos pre agro-environment alebo dobré životné podmienky zvierat.
(6)

Činnosť agentúry v tejto oblasti by nemala zbavovať pobrežné štáty zodpovednosti za zabezpečenie toho, aby mali k dispozícii vhodný mechanizmus reakcie na znečistenie, a mala by byť v súlade s existujúcimi opatreniami spolupráce medzi členskými štátmi alebo skupinami členských štátov v tejto oblasti. V prípade znečistenia mora by mala agentúra poskytnúť postihnutému štátu/postihnutým štátom pomoc, pod vedením ktorého/ktorých by sa mali vykonávať operácie v rámci odstraňovania znečistenia.
(9)

Potraviny, ktoré sú propagované prostredníctvom tvrdení, môžu spotrebitelia vnímať ako potraviny s výživovými, fyziologickými alebo inými zdravotnými výhodami v porovnaní s podobnými alebo inými výrobkami, do ktorých takéto živiny a iné látky nie sú pridané. Spotrebiteľov to môže viesť k výberu, ktorý priamo ovplyvní ich celkový príjem jednotlivých živín alebo iných látok spôsobom, ktorý by odporoval vedeckým odporúčaniam. S cieľom zabrániť takémuto možnému nežiaducemu vplyvu je vhodné zaviesť určité obmedzenia na výrobky, na ktorých sa uvádzajú tvrdenia. V tejto súvislosti sú pri určovaní, či na výrobku môžu byť takéto tvrdenia uvedené, vhodnými kritériami faktory, ako napríklad prítomnosť určitých látok, obsah alkoholu alebo nutričný profil výrobku. Využívanie takýchto kritérií na vnútroštátnej úrovni, ktoré je odôvodnené tým, že umožňuje spotrebiteľom vyberať svoju výživu na základe informácií, by pravdepodobne viedlo k prekážkam pre obchod v rámci Spoločenstva, a malo by sa preto na úrovni Spoločenstva harmonizovať.
d)

spolupráca s európskymi a medzinárodnými subjektmi a organizáciami a s tretími krajinami: (i) prispievanie k zlepšovaniu koordinácie národného postupu a postupu Spoločenstva v ich oblastiach činnosti; (ii) bez toho, aby boli dotknuté záväzky členských štátov s ohľadom na prenos informácií podľa ustanovení dohovorov Organizácie Spojených národov o drogách, podporovanie včlenenia údajov o drogách a drogovej závislosti zozbieraných členskými štátmi alebo tých, ktoré oznámi Spoločenstvo, do medzinárodných monitorovacích programov a programov na kontrolu drog, najmä programov vytvorených OSN a jej špecializovanými agentúrami; (iii) aktívna spolupráca s Europolom, aby sa dosiahla maximálna účinnosť pri monitorovaní problémov súvisiacich s drogami; (iv) aktívna spolupráca s organizáciami a subjektmi uvedenými v článku 20; (v) prenos, na požiadanie Komisie a so súhlasom správnej rady uvedenej v článku 9, svojho know-how do niektorých tretích krajín, ako sú kandidátske krajiny alebo krajiny západného Balkánu a pomoc pri vytváraní a posilňovaní siete uvedenej v článku 5 a pri zriaďovaní a konsolidácii vnútroštátnych kontaktných miest uvedených v danom článku;
(11)

Zápisy na účely odoprenia vstupu alebo pobytu by sa nemali v SIS II uchovávať dlhšie, ako je potrebné na splnenie účelu, na ktorý boli uskutočnené. Vo všeobecnosti by sa zo SIS II mali automaticky vymazávať po uplynutí troch rokov. Rozhodnutie o uchovaní zápisu na dlhšiu dobu by sa malo zakladať na komplexnom posúdení jednotlivých prípadov. Členské štáty by mali tieto zápisy preskúmať do troch rokov a uchovávať štatistiky o počte zápisov, pri ktorých sa predĺžila doba uchovávania.
(4)

Program ustanovený nariadením Európskeho parlamentu a Rady (ES) č. 1382/2003 z 22. júla 2003 o poskytovaní finančnej pomoci Spoločenstva na zlepšenie environmentálnych vlastností systému nákladnej dopravy (program Marco Polo) (3) by sa preto mal rozšíriť o nové akcie zamerané na skutočné zníženie medzinárodnej cestnej dopravy. Komisia preto navrhla presvedčivejší program, ďalej len „program Marco Polo II“, alebo „program“ na rozšírenie intermodality, zníženie cestných dopravných zápch a zlepšenie environmentálnych vlastností systému nákladnej dopravy v rámci Spoločenstva. Na dosiahnutie tohto cieľa by mal program podporovať akcie v oblasti nákladnej dopravy, logistiky a ostatných príslušných trhov pri súčasnom zohľadnení potrieb malých a stredných podnikov (MSP). Mal by pomôcť presunúť aspoň očakávaný celkový nárast v medzinárodnej cestnej nákladnej doprave, ale pokiaľ možno viac, do krátkej námornej plavby, železničnej alebo vnútrozemskej vodnej dopravy alebo do kombinácie rôznych druhov dopravy, pri ktorých sú cestné úseky čo možno najkratšie. Program Marco Polo ustanovený nariadením (ES) č. 1382/2003 by sa teda mal nahradiť.
(11)

Správne akty individuálneho určenia by mali byť otvorené prípadnému vnútornému preskúmaniu, ak vyvolávajú právne záväzné a vonkajšie účinky. Podobne by mala byť pokrytá nečinnosť, ak podľa práva životného prostredia existuje povinnosť prijať správny akt. Ak môžu byť vylúčené akty prijaté inštitúciou alebo orgánom Spoločenstva pri výkone súdnej alebo zákonodarnej moci, potom by sa to isté malo uplatňovať na iné vyšetrovacie postupy, ak inštitúcie alebo orgány Spoločenstva konajú ako orgán správneho preskúmavania na základe ustanovení zmluvy.
13.7.

Osvedčenie o bezpečnostnom manažmente by na dobu, ktorá neprekročí päť rokov, mala lodi vydať správa alebo organizácia uznaná správou alebo na žiadosť správy iná vláda, ktorá je zmluvnou stranou dohovoru. Osvedčenie o bezpečnostnom manažmente by sa malo vydať po overení toho, že spoločnosť a jej riadiaci zamestnanci na lodi pracujú v súlade so schváleným systémom bezpečnostného manažmentu. Toto osvedčenie by sa malo prijímať ako dôkaz, že loď spĺňa požiadavky tohto kódexu.
(2)

Z oznámenia podľa článku 5 písm. a) nariadenia (ES) č. 955/2005 vyplýva, že žiadosti podané od 1. januára 2007 do 8. januára 2007 do 13. hodiny bruselského času v súlade s článkom 4 ods. 1 uvedeného nariadenia sa vzťahujú na množstvá, ktoré prekračujú dostupné množstvá. Je preto potrebné určiť, do akej miery sa môžu dovozné povolenia vydávať stanovením koeficientu pridelenia, ktorý sa má uplatňovať na požadované množstvá.
(3)

Z oznámenia podľa článku 4 ods. 3 nariadenia (ES) č. 969/2006 vyplýva, že žiadosti podané v období od 1. do 8. januára 2007 do 13.00 hod. bruselského času v súlade s článkom 4 ods. 1 uvedeného nariadenia prekračujú množstvá, ktoré sú k dispozícii. Z uvedeného dôvodu by sa malo určiť, do akej miery sa môžu dovozné povolenia vydávať stanovením koeficientu pridelenia, ktorý sa má uplatňovať na požadované množstvá.